Document ID: 32005D0451

NÕUKOGU OTSUS 2005/451/JSK,
13. juuni 2005,
millega määratakse kindlaks määruse (EÜ) nr 871/2004 (mis käsitleb Schengeni infosüsteemi mõningate uute toimingute sisseseadmist, sealhulgas terrorismivastases võitluses) teatavate sätete kohaldamise kuupäev
EUROOPA LIIDU NÕUKOGU,
võttes arvesse nõukogu 29. aprilli 2004. aasta määrust (EÜ) nr 871/2004, mis käsitleb Schengeni infosüsteemi mõningate uute toimingute sisseseadmist, sealhulgas terrorismivastases võitluses, (1) (edaspidi “nõukogu määrus”) eriti selle artikli 2 lõiget 2,
ning arvestades järgmist:
(1)
24. veebruaril 2005. aastal võttis nõukogu vastu otsuse 2005/211/JSK, mis käsitleb Schengeni infosüsteemi mõningate uute toimingute sisseseadmist, sealhulgas terrorismivastases võitluses. (2)
(2)
Vastavalt nimetatud otsuse artikli 2 lõigetele 1, 2 ja 3 jõustuvad osad sätted otsuses määratud kuupäevadel.
(3)
On asjakohane kohaldada nõukogu määruse identseid sätteid samast kuupäevast.
(4)
Nõukogu määruse artikli 2 lõige 2 määratleb, et nõukogu määrust kohaldatakse nõukogu määratud kuupäevast, nii pea kui vajalikud eeltingimused on täidetud, ja et nõukogu võib otsustada määrata eri sätete kohaldamiseks eri kuupäevad.
(5)
Nõukogu määruse artikli 2 lõikes 2 nimetatud eeltingimused on täidetud selle artikli 1 lõigete 1, 3, 7 ja 8 suhtes.
(6)
Islandi ja Norra puhul arendatakse käesoleva otsusega edasi Euroopa Liidu Nõukogu ning Islandi Vabariigi ja Norra Kuningriigi vahelises lepingus (viimaste ühinemise kohta Schengeni acquis’ sätete rakendamise, kohaldamise ja edasiarendamisega), (3) ettenähtud Schengeni acquis’ neid sätteid, mis kuuluvad teatavaid rakenduseeskirju käsitleva nõukogu 17. mai 1999. aasta otsuse 1999/437/EÜ (4) artikli 1 punktis G osutatud valdkonda.
(7)
Šveitsi puhul arendatakse käesoleva otsusega edasi Euroopa Liidu, Euroopa Ühenduse ning Šveitsi Konföderatsiooni vahelises lepingus (Šveitsi Konföderatsiooni ühinemise kohta Schengeni acquis’ sätete rakendamise, kohaldamise ja edasiarendamisega) (5) ettenähtud Schengeni acquis’ neid sätteid, mis kuuluvad nõukogu otsuse 1999/437/EÜ artikli 1 punktis G osutatud valdkonda ning mida loetakse koostoimes nõukogu 25. oktoobri 2004. aasta otsuste (Euroopa Liidu nimel allakirjutamise ja Euroopa Ühenduse nimel allakirjutamise ning kõnealuse lepingu teatavate sätete ajutise kohaldamise kohta) (6) artikli 4 lõikega 1,
ON VASTU VÕTNUD JÄRGMISE OTSUSE:
Artikkel 1
1. Nõukogu määruse artikli 1 lõikeid 1 ja 3 kohaldatakse alates 13. juunist 2005.
2. Nõukogu määruse artikli 1 lõikeid 7 ja 8 kohaldatakse alates 11. septembrist 2005.
3. Nõukogu määruse artikli 1 lõikeid 1, 3, 7 ja 8 kohaldatakse Islandi ja Norra suhtes alates 10. detsembrist 2005.
Artikkel 2
Käesolev otsus jõustub selle vastuvõtmise päeval. See avaldatakse Euroopa Liidu Teatajas.
Luxembourg, 13. juuni 2005

Labels: 10
12
18
11